Քվոմե Նքրումա

Ֆրենսիս Նվիա Քոֆի Քվոմե Նքրումա (, ), գանացի քաղաքական գործիչ, քաղաքական տեսաբան և հեղափոխական, Գանայի Հանրապետության հիմնադիր առաջին նախագահ։

1935-1945 թվականներին ապրել է Միացյալ Նահանգներում (ավարտել Լինքոլնի և Փենսիլվանիայի համալսարանները), 1945-1947 թվականներին՝ Անգլիայում։ 1947 թվականին դարձել է Ոսկե Ափի (Գանայի տարածքի եվրոպական անվանումը) միացյալ կոնվենտի գլխավոր քարտուղար, 1949 թվականին հիմնել է Կոնվենտի ժողթվրդական կուսակցությունը, որը գլխավորել է ազատագրական շարժումը անգլիական գաղութատիրության դեմ։ 1950-1951 թվականներին եղել է բանտում։ 1952 թվականից գլխավորել է Ոսկե Ափի առաջին աֆրիկական կառավարությունը, 1957 թվականից (երկրի անկախության հռչակումից հետո)՝ Գանայի վարչապետ, 1960 թվականից՝ միաժամանակ նախագահ։ 

1966 թվականին զինվորական հեղաշրջմամբ հեռացվել է իշխանությունից։

Ծանոթագրություններ 

Գանայի քաղաքական գործիչներ
Գանացի անկախության ակտիվիստներ
Լոնդոնի տնտեսագիտության և քաղաքական գիտությունների դպրոցի շրջանավարտներ
«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Քաղցկեղից մահացածներ
Կրակովի համալսարանի շրջանավարտներ